
Riigihanke ”Narva Laste Loomemaja rekonstrueerimise ja 

    varustamise projekteerimine” hankemenetluse korraldamine
1. Asjaolud ja menetluse käik

Narva Linnavolikogu 18.12.2009 määruse nr 50 „Narva linna 2009. aasta eelarve kinnitamine” Lisa 3 punkti 1.37 alusel eraldati Linnavara- ja Majandusametile 1 380 000 krooni Narva Laste Loomemaja renoveerimise omafinantseerimise kulude katteks. 
Eettevõtluse Arendamise Sihtasutuse kaudu eraldati projektile ”Narva Laste Loomemaja rekonstrueerimine ja varustamine” 15 000 000 krooni.
Rekonstrueerimise ja varustamise tööde alustamiseks on vaja läbi viia projekteerimis-tööd.
Kuna projekteerimistööde (teenuste tellimine) hankelepingu eeldatav maksumus ületab 40 000 eurot, on nimetatud teenuse tellimiseks vajalik algatada ja läbi viia avatud hankemenetlus riigihangete seaduses sätestatud korras.

2. Õiguslikud alused

Kohaliku omavalitsuse korralduse seaduse §30 lõige 1 punkti 3 kohaselt linnavalitsus lahendab ja korraldab kohaliku elu küsimusi, mis ei kuulu volikogu pädevusse.

Riigihangete seaduse § 10 lõige 1 punkti 2 kohaselt riigihangete seaduses sätestatud korda on kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija.
Riigihangete seaduse § 15 lõige 1 punkti 2 kohaselt, riigihanke hankemenetluse korraldamise, ehitustööde kontsessiooni andmise ja ideekonkursi korraldamise kohustuse maksumuse piirmäär riigihangete seaduse tähenduses on 2008. aastal ja hiljem alustatud riigihangete puhul asjade ja teenuste hankelepingu ning ideekonkursi korral 40 000 eurot. 

Seega tuleb vastu võtta linnavalitsuse korraldus ülalnimetatud riigihankemenetluse korraldamiseks.
3. Otsus
3.1. Kuulutada välja riigihanke ” Narva Laste Loomemaja rekonstrueerimise ja varustamise projekteerimine” avatud hankemenetlus vastavalt hanke- dokumentidele (lisatud).

3.2. Määrata ülalnimetatud riigihanke hankijaks Narva Linnavalitsuse Linnavara- ja Majandusamet ja riigihanke eest vastutavaks isikuks lepingust tulenevalt OÜ Zoroaster juhatuse liige Aivo Raud (hankedokumentide koostaja).
3.3. Volitada Linnavara- ja Majandusameti direktori kt Tamara Luigas’t sõlmima hankeleping ülalnimetatud riigihankes hankekomisjoni ettepanekul edukaks tunnistatud pakkujaga.  
3.4. Narva Linnavalitsuse Linnavara- ja Majandusametil teha korraldus asja-osalistele teatavaks.
4. Rakendussätted
4.1. Halduskohtumenetluse seadustiku § 9 lõike 1 kohaselt võib korraldust vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

4.2. Korraldus jõustub seadusega sätestatud korras.

